สวัสดีครับคุณพอดีว่าหูผมมันมีตุ่มแดงคล้ายสิวขึ้นกดแล้วเจ็บถ้าไม่ไปโดนก็ไม่ได้รู้สึกอะไรผมไม่แน่ใจว่ามันอาจจะ สิว หรือว่า ฝี กันแน่ครับ
สวัสดีค่ะ ตุ่มแดงคล้ายสิวที่ขึ้นบริเวณใบหูด้านใน อาจเป็น- การอักเสบของเนื้อเยื่อ (cellulitis) ซึ่งคือการที่เซลล์เนื้อเยื่อใต้ผิวหนังและผิวหนังเกิดการอักเสบติดเชื้อขึ้น ทำให้ผิวหนังเกิดการบวมแดงเป็นตุ่มนูน มีอาการเจ็บและปวด หากการอักเสบเป็นมากขึ้น ก็อาจกลายเป็นฝีหนองได้ ซึ่งจะมีหัวออกสีขาว หากมีรูเปิด เมื่อบีบก็จะมีหนองไหลออกมาให้เห็นได้- เป็นก้อนเนื้องอกชนิดต่างๆ ของผิวหนัง เช่น ก้อนเนื้องอกหลอดเลือด ก็จะมีสีออกแดงได้ แต่ก้อนเนิ้อ มักจะกดไม่เจ็บไม่ปวดหากตุ่มเพิ่งเกิดขึ้นไม่นาน และมีการกดเจ็บ ก็น่าจะเป็นการอักเสบของเนื้อเยือได้ หรือหากเป็นฝี แต่หากยังมีขนาดเล็ก ก็มักจะหายเองได้ แต่ต้องหลีกเลี่ยงการแกะ บีบ เกา และใช้ยาทาสำหรับฆ่าเชื้อ เช่น โพไวโดน ไอโอดีน (povidone iodine) ทาบริเวณที่มีการอักเสบ แต่หากอาการไม่ดีขึ้นภายใน 2-3 วัน ตุ่มนูนใหญ่ขึ้น หรือเพิ่มจำนวนมากขึ้น แนะนำควรไปพบแพทย์เพื่อรักษาค่ะ